**FUNCȚIA DE RELAȚIE**

Pentru a supraviețui, organismele trebuie să fie capabile să:

 - obțină și să prelucreze hrana și energia din mediu (FUNCȚIA DE NUTRIȚIE)

 - se orienteze în mediu, să recepționeze informațiile despre modificările mediului și să răspundă la ele, să-și coordoneze funcționarea organelor pentru a acționa ca un întreg (FUNCȚIA DE RELAȚIE)

 - se reproducă, formând urmași asemănători, capabili de supraviețuire și adaptare (FUNCȚIA DE REPRODUCERE)

 **FUNCȚIA DE RELAȚIE –** realizează legătura dintre organism și mediul de viață cu ajutorul următoarelor sisteme de organe:

1. **SISTEMUL NERVOS:** analizează și transmite rapid informații despre mediul extern, menținerea poziției corpului, gândire, memorie, etc.
2. **ORGANELE DE SIMȚ:** colectează informații din mediu.
3. **SISTEMUL ENDOCRIN:** reglează anumite activități interne cu ajutorul hormonilor. Acțiunea lor este lentă și de durată.
4. **SISTEMUL LOCOMOTOR (OSOS ȘI MUSCULAR):** realizează mișcările corpului.